
saluton al niaj asocianoj 


Estis en la jaro 1909-a, kiam oni .povis legi en unu numero de la ofi- 
ciala organo de U. E. A. « Esperanto la aperintan anonceton de nia alte 
ŝatata eksprezidanto, S-ro Armand Berlande, kie li alvokis ĉiulandajn fer- 
vojistojn esperantistajn, invitante ilin kunveni en Barcelono dum la V-a Es- 
perantista Kongreso, por fondi la Internacian Asocion de la Esperantistaj 
Fervojistoj. Li estas do la spirita iniciatoro kaj la efektiva fondinto de nia 
Asocio, kiu nun enirante la trian jaron de sia ekzisto, akceptas min kiel sian 
novan prezidanton. La voĉo de nia eksprezidanto ne estis malaperinta, lia 
penado ne restis vana ; hodiaŭ kalkulas nia Asocio respektindan nombron 
de 200 anoj kaj ni posedas nian gazeteton. 

Fervojistoj Esperantistaj! Se eĉ ŝajnas al vi tiu ĉi rezultato esti nerimark- 
ebla kompare kun tiuj de la aliaj esperantistaj organizaĵoj, pripensu nur 
tion, ke la afero estis atingita per preskaŭ neniaj materialaj kaj monaj ri- 
medoj, sed per neeldireblaj penadoj kaj klopodoj, per formika diiigenteco 
kaj modesta kaj aminda oferemeco de du niaj kamaradoj : S-roj Berlande 
kaj Bontemps. 

A 1 ili apartenas nia danko, al ili direktiĝas kaj direktiĝu nia laŭdo. 

Se ni ĉiuj komprenos la noblajn, pacemajn kaj praktikajn celojn, kiujn 
sekvas nia Asocio, se ni ĉiuj tiel ame, sincere kaj pacience plenumos niajn 
libervole promesitajn devojn, kiel ili tion ĉiam senprofite, ofereme montris 
kaj faris, ni restos fortegaj eĉ en nia nune ŝajna malforteco. 

Fervojistoj Esperantistaj, elita trupo de la profesiuloj, viroj de la se- 
vera penega laboro kaj nerompebla memdisciplino, montru vian diversfakan, 
neelĉerpeblan potencon antaŭ la esperantista mondo ankaŭ en la rilatoj de 
la lingvo Esperanto, ni montru, kiajn fortojn ni povas disvolvi, kiam ni nur 
firme volas. 

Ni laboru fidele kaj sincere ĉiuj kune, ni ŝatu alte nian plenrespond- 
ecan profesion kaj imitu la ekzemplon de nia glera Majstro kaj de nia mo- 
desta, altestimata eksprezidanto, S-ro Armand Berlande. 

Ni obstine laboru kaj ne fanfaronu. 

Se vi al ni ebligos la laboron, ni ĝin efektivigos ! 

Jaromir Schwarz 

Prezidanto de I. A. E. F. 


GERMANA FERVOJA ESPERANTISTO 

und die Vereinigung deutscher Eisenbahn-Esperantisten. 


An alle Abonnenten des Gerffiuna Fervoja Esperantisto und an alle 
Mitglieder der Vereinigung deutscher Eisenbahn-Esperantisten! 

Einem vielfach geausserten Wunsche folgend, wurde die Vereinigung 
der beiden existierenden Eisenbahn-Esperantozeitungen in die Wege geleitet. 
Schneller als gehofft, ist dieses Werk vollendet. Die vorliegende Zeitschnft 
erscheint fortab als Nachfolgerin der bisher einzeln erschienenen Zeitschriften 
« Fervoja Esperantisto > und « Germana Fervoja Esperantisto ». Einigkeit 
macht stark 1 Moge sich dieses Sprichwort nunmehr auch auf dem Gebiete, 
dass die vorliegende Zeitschrift allein beherrschen soll, bewahrheiten ! Allen 
Abonnenten der bisherigen « Germana Fervoja Esperantisto » rufe icli die 
Bitte zu : abonnieren Sie den « Fervoja Esperantisto » ! Tragen Sie durch 
den Bezug dazu bei, dass er sich zu einem wirklich beachtenswerten Fachblatt 
entwickeln kann ! M5ge er jedem ein Mittel zur Vervollkommnung in un- 

serer kara lingvo sein ! 

Den Mitgliedern der Vereinigung deutscher Eisenbahn-Esperantisten 
diene zur Nachricht, dass die Mitteilungen unseres Vereines fortab m der 
vorliegenden Zeitschrift veroffentlicht werden. Es muss unser Bestreben sein, 
auch eine Vereinigung der beiden Verbande herbeizufŭhren. Hoffen wir, 
dass dieser Schritt noch im Laufe der nachsten Monate vollzogen werde. 

Paul Fehlenberg. 


KELKAJ KLARIGAJ VORTOJ 


Kio ni fariĝas ? Tiel certe pensas niaj amikoj kaj sendube kun mal- 
trankvileco ili faras tiun demandon. Ĉu « Internacia Asocio de Esperantistaj 
Fervojistoj » estas jam senviva ? Ne, amikoj niaj ; certe kelkaj malagrablaj 
aferoj malhelpis nin en nia laboro, sed tio ne estas grava afero. Ekzemple, 
vi ne legos en la Kajero dek-oka de Esperantista Dokumentaro (Sepa Uni- 
versala Kongreso de Esperanto) eĉ unu linion rilate al niaj kunvenoj dum 
la Sepa Kongreso. Oni forgesis nin ; sed antaŭ kelkaj jaroj, oni forgesis 
la societon U. E. A.; ĝi estas tamen ankoraŭ plenviva; ni penos fari same. 


Alia kaŭzo alportis prokraston en la apero de la nuna numero : unuiĝo 
de la du gazetoj : « Fervoja Esperantisto » kaj « Germana Fervoja Esperant- 
isto », laŭ deziro ofte dirita, estas de nun konsentita. F. E. aperos do sola. 

Plie, la jara kotizaĵo al I. A. E. F., kiu estis 0,5 Sm., kaj la jarabono 
al F. E., kiu estis 1 Sm., estos ŝanĝitaj; nun, nur unu kotizaĵo de 1 Sm. 2 
kiu enhavos aliĝon al I. A. E. F. kaj abonon al F. E. 

Fine, ni memorigas al niaj legantoj, ke F. E. estas la org'ano de ĉiuj 

aliĝintoj; do, bonvolu sendi al ni artikolojn pri fervojaj aferoj. 

» 

I. A. E. F. estas enregistrigita kiel Esperantia Entrepreno por la jaro 
1912 de « Universala Esperanto-Asocio » sub la numero 234. 

Iviel konkludo, ni diras : abonu. 


FRANCAJ FERVOJOJ 


Vivian, angla inĝeniero, estas la unua, kiu elpensis relon kaj sekve 
fervojon. Stephenson en Anglujo kaj Marc Seguin en Francujo konstruis la 
unuajn praktikajn lokomotivojn. Fervojo de Lyon al St-Etienne estis la unua 
ekspluatita en Francujo; la grandaj francaj fervojoj nur kreiĝis de P jaro 

i 8 37-a. 

Konstruado de fervojo konsistas unue el skizo (antaŭplano) de la voĵo, 
preparado de profilo (laŭlonge) tiel ebena kiel eble per elfosoj, teramasoj, 
pontoj, tuneloj, k. t. p.; poste starigo de stacioj, diversaj domoj kaj dom- 
etoj, balastoj, reloj, relŝanĝiloj, turniĝantaj diskoj kaj diskegoj, ruliĝantaj^ 
plataĵoj; diskaj, kvadrataj, semaforaj signaloj, k. t. p. Normala interspaco 
inter reloj estas 1 m. 44, 

La ruliĝanta materialo konsistas el : vaporaj aŭ elektraj lokomotivoj ; 
diversformaj vagonoj postulitaj de la ekspluatado : luksaj kaj diversklasaj 
por la vojaĝantoj; fermitaj, malfermitaj, plataj k. t. p. por bestoj, komerc- 
aĵoj k. t. p.; ĉiuj kun aŭ sen bremsoj (haltigilo). 

La fervojoj estas : 

de ĝenerala intereso; 
loka intereso ; 
industriaj. 

FERVOJOJ DE ĜENERALA INTERESO 

Tiujn fervojojn oni konstruas trimaniere : 

1- e. — La ŝtato konstruas ĉion si mem, ĉu por ekspluati, ĉu por eks- 
pluatigi. 

2- e. — La ŝtato aĉetas la bienon, konstruas ĉiujn subaĵojn, pontojn, 
tunelojn k. t. p., unuvorte, preparas la vojon, lasante al la ekspluatonta 
kompanio la zorgon ordigi la vojon, t. e. reloj, signaloj k. t. p. kaj konstrui 
la suraĵojn, t. e. stacioj, laborejoj, magazenoj k. t. p. 

3”Ci — Kompanio privilegiita, laŭ iaj kondiĉoj kaj kun helpamono de 
1’ŝtato, ĉion konstruas kaj ekspluatas si mem. 

En Francujo, sistemo de senpera ekspluatado estas uzata rilate al ŝtataj 
fervojoj, aliaj fervojaroj estas ekspluatataj de kompanioj per privilegia 
sistemo. 

Laŭ kontraktoj konsentitaj de la ŝtato kun diversaj kompanioj, en 
1883, la monsumoj pagitaj de la ŝtato al la kompanioj kiel garantio de l’pro- 
cento kaj returne de laboroj postuiitaj, estas konsiderataj kiel pruntoj, kiuj 
devas esti al ĝi repagotaj kun simpla procento je 4°/ 0 , kalkulita laŭ la 
netaj produktoj de la linioj, por kiuj la procentoj garantiitaj estas difinitaj. 

La kompanioj ne havas la proprecon, sed nur la ĝuantecon de la fer- 
v °j°jj oe fi no de la privilegia kontrakto la fervojoj apartenos al la ŝtato, 
kiu nur devos pagi la materialon laŭdire de ekspertizistoj. 

Verdire, fervojoj kaj akcesoraj konstruoj estas parto de 1 ’ Publika 
Bieno, pro tio ili estas nevendeblaj kaj nenuligeblaj. 

Administrado. — La kompanioj, veraj anonimaj komercaj societoj,' 
estas regataj de Administrantaro, kies povoj estas delegitaj al Direktoro. 
La kompanioj estas kontrolitaj de la Ministro de la Publikaj Laboroj, tri- 
maniere : 

Teknike. — Komitato de Teknika Ekspliiatado (Inĝenieroj de Pontoj 
kaj Vojoj, Inĝenieroj de Minoj, k.t. p.). 

Finance. — Komisiitaro de la Kontroloj de la Kontoj, necesigita pro 
la ministra permeso de elvendado, de obligacioj. — Kontrolo de la 'Konta 

• S y •* • * ' . 

Kortumo por la jaraj operacioj financaj, k. t. p. 

Komerce. — Konsultebla Komitato de Fervojoj. Por starigo de la hor- 
aroj, determinado de la tarifoj, k. t. p. 

La Administraciaj komisarioj de Observado, konstatas la elleĝajn de- 
kliniĝojn kaj ricevas la reklamojn de 1’ publiko. 

FERVOJOJ DE LOKA INTERESO 

Tiuj fervojoj estas konstruataj de la komunumoj aŭ de la departementoj 
laŭ la deciditaj kondiĉoj, ĉu de la komunuma, ĉu de la departementa kon- 
silantaro. Leĝo permesas ilin konstrui kaj deklaras la publikan intereson. 

INDUSTRIAJ FERVOJOJ 

Privataj Fervojoj ili estas, ili estas konstruitaj por minoj, uzinoj, k. t. p. 
Permeso estas donita ĉu leĝe, ĉu dekrete laŭ ilia longeco. 

A. B. 


LA FERVOJOJ DE LA BRITAJ INSULOJ 


En la Britaj Insuloj ekzistas proksimume 300 apartaj kompanioj fer- 
vojaj, kiuj entute posedas pli ol 42,500 kilometrojn da linio, sed la pli gravaj 
kompanioj plenumas la funkciojii de la plej malgrandaj kun rezultato, ke 
sciiĝas al eksteruloj nur kvazaŭ kvardek kompanioj. De ili tridek~du trov- 
iĝas en Granda Britujo (Anglujo, Kimrujo kaj Skotlando) kaj ok en Irlando. 
Ne ekzistas fervojo, kiu apartenas al la ŝtato, sed la ŝtato faris kelkajn 
leĝojn por kontroli la kompaniojn, kaj ankaŭ havaŝ rajton la fervojojn aĉeti 
laŭ difinitaj kondiĉoj. 

Plejparte la anglaj fervojoj komencas ĉe Londono, de kie ili disiras 
ĉiuvoje, sed du kompanioj tre gravaj, nome « Nordorienta » kaj « Lankaŝira 
kaj Jorkŝira», krom kelkaj negravaĵ, ne havas, nek havos, staciojn ĉe la 
ĉefurbego. 

Ĉar diversaj fervojoj alligas la samajn urbojn, la administracioj viglege 
konkuras por havi la honoron transporti pasaĝerojn kaj komercaĵojn. Ek- 
zemple, estas tri vojoj de Londono al Glasgovo, Skotlando, unue, marborda 
orienta (Grandnorda, Nordorienta, kaj Nordbrita Fervojoj), due, la mez- 
landa, per Mezlanda kaj Glasgova kaj Sudorienta Kompanioj, kaj trie', la 
marborda okcidenta (Londona kaj Nordokcidenta kaj Kaledonia Fervojoj). 
Estas ankaŭ tri apartaj fervojoj inter Liverpnlo kaj Manĉestro, du inter 
Manĉestro kaj Lidzo, kvin inter Manĉestro kaj Londono, kvar inter Lon- 
dono kaj Novkastelo, k.t. p. Nur unu kompanio havas sian propran lokon, 
nome la Nordorienta, kiu estas preskaŭ sen kontraŭstaranto, escepte pri la 
angla-skota trafiko. 

Generale la administracioj mem konstruas siajn lokomotivojn, vagon- 
ojn, k.t. p. La pasaĝervagonoj estas tre komfortaj kaj bonege meblitaj, kaj 
malgraŭ ekzisto de multaj diversaj kaj kontraŭagantaj kompanioj, oni povas 
vojaĝi fervoje de nordo al sudo, de oriento al okcidento kaj male sen el- 
vagoniĝi. 

Konsiderante la proksimecon de la urboj gravaj, precipe en Anglujo, 
la rapideco de la trajnoj estas tre kontentiga. Kelkaj ja akcelas ĝis 130 ki- 
lometroj ĉiuhore inter la stacioj, kaj laŭ la horlihroj atingas la rapidecon 
po 1,74 kilometroj ĉiuminute, se oni kalkulas de ekiro al alveno. 

Ĝenerale la fervojoj britaj havas nur du klasojn de vagonoj, kiujn oni 
nomas la « unua » kaj la « tna ». Tiu ĉi strangaĵo klariĝas per tio, ke.ĝis 
antaŭ nelonge la plimulto de la kompanioj havis tri klasojn, sed unu post 
la alia preskaŭ ĉiuj ĉesig-as la mezan gradon kaj daŭrigas nur la unuan kaj 
la trian. La nunaj triaklasaj vagonoj tamen egalas la antaŭajn duaklasajn 
pri komforto. 

Multspecaj estas la biletoj kaj tiu ĉi fakto iome konfuzas al la fremd- 
ulo. Ne estas ebSe tiujn klarigi per mallonga artikolo. Oni nur povas kon- 
stati, ke, kvankam la prezoj por veturado ne superas proksimume 40 spesojn 
por 1,61 klm. triaklase kaj 70 spesojn unuaklase, la pasaĝeroj, kiuj veturas 
ordinarpreze estas tre malmultaj. Oni eldonas biletojn ekskursajn po tre 
malkaraj prezoj, kaj la biletoj taŭgas por vojaĝo per la plej rapidaj va- 
gonaroj. 

La reguloj pri senpagaj biletoj por la fervojistaro diferencas ĉe la di- 
versaj fervojoj, sed ĉiuj fervojistoj ricevas « privilegiajn » biletojn iro-reirajn 
sen limito por si mem kaj siaj familianoj, kiuj je ili dependas por la vivo, po 
kvarono de la prezo ordinara. Geinfanoj, kiuj havas aĝon de malpli ol tri 
jaroj, vojaĝas senpage, kaj de la tria al la dekkvina jaro ili pagas po duono 
de la « privilegiaj » prezoj. 

La britaj vagonaroj iras sur la linio maldekstra, kvankam tio ne ĉiam 
okazis. 

Por eviti akcidentojn, la fervojaro estas dividita per sekcioj signalaj 
kaj oni sciiĝ'as pri venado de vagonaroj de signalejo al signalejo per sig*- 
naloj telegrafaj. Estas neeble havi pli ol unu vagonaron inter du signalejoj 
samtempe, se oni obeas la regularon pri signaloj. Krom signaloj telegrafaj 
oni ankaŭ havas signalilojn fiksitajn, paseblajn kaj nepaseblajn. Nokte tiuj 
ĉi signaliloj lumiĝas per ruĝaj aŭ verdaj. lumoj. ' ' 

La kompanioj fervojaj ankaŭ posedas hotelojn kaj restoraciojn, kiuj 
troviĝas ĉe. la plej gravaj stacioj. Kelkaj ŝiparoj, kiuj vojaĝadas inter Brit- 
U Ĵ°? frlando, Erancujo, Holando, Belgujo, k. t.p., ankaŭ apartenas sole-aŭ 
parte al la fervojaj kompanioj. 

Por sin protekti kontraŭ la kompanioj aŭtomobilaj, la fervojaj adminis- 
tracioj mem starigis aŭtomobilarojn, pcr kiuj oni transportas pasaĝerojn 
kaj komercaĵojn inter stacioj kaj vilaĝoj malproksime de la fervojoj. 

W. F. Lawrence 

(I. A. E. F. N° 194). 


OFICIALAJ ELDONAJOJ de L A. E. F. 

REKOMENDATAJ AL ĜIUJ NIAJ ASOCIANOJ 


Oficiala leterpapero, 100 folioj 

» » 50 » 

Oficialaĵ kovertoj, 100 ekz. 

» » 50 » 

Oficialaj poŝtkartoj 100 » 

» » 50 » 

Ĉiuj mendoj estu sendataj al S-ro Bontemps, staciestro, 47, Villa de 
la Reine Henriette, Colombes (Seine), Francujo. 


0,90 $ afrankite 


0,50 » 

0,50 » 

0,30 » 

°>75 » 

0,40 » 

DIVERSAJ AVIZOJ 

Ni tre petas niajn Asocianojn, kaj speciale niajn delegitojn, ke ili sendu 
al ni raportojn pri la progresoj de la esperantista movado tra la fervojist- 
aro en sia urbo aŭ regiono. 

Kelkaj poŝtkartoj ricevitaj dum la lastaj monatoj montras iom la el- 
pensadon de nia societanaro. 

En Dresdeno okazos, en Junio, Saksa Faka ĉefkunveno; niaj saksaj 
kolegoj deziras varme, ke ni kunvenu tien. La propono estas tre alloga, 
tiom pli, ke en la ĉiujaraj Esperantistaj kongresoj oni ne estas tre entu- 
ziasmiĝinta por nia I. A. E. F. Pri tio, estus necese, ke ĉiu ano skribu, kiel 
eble plej frue, al la sube nomata kolektisto, por konigi sian propran opinion : 

Ĉu Dresdeno ? 

Ĉu Krakovo ? - , 

S-ro Chilot, ĉefkomizo P. L. M., 54, rue de Paris, Villeneuve-St-Georges, 
(S.-et-O.), Francujo. 

* 

* * 

S-ro Verax skribis por peti la kunlaboradon de nia Asocio pri metiaj 
vortoj por teknika vortaro. Tiu letero ĉstas nun en la manoj de nia estraro. 
Por tiu temo oni devas sin turni al S-ro J. Bal, fervoja komizo, Goederen- 
klerk SS. Nassau Singel, 18, Breda, Holandujo, kiu kolektas ĉion eblan pri 
nia vortaro. 

* 

* * 

Pri insigno propra al nia I. A. E. F. de ĉiam okupiĝis multaj el niaj 
anoj. S-ro John Lundgren, Byraassistent, Hedemora, Svedujo, kolektas 
ĉiujn proponojn interesajn pri tiu afero ; li eĉ desegnis belan projekton, kiu 
tre plaĉis al ĉiuj, kiuj vidis ĝin ; bedaŭrinde la manko de mono ne ebligis 
la p.lenumon de tiu ideo. Eble ĝi estus farebla, se ĉiu samideano sendus la 
monon postulotan. Por tio skribi al S-ro Lundgren, kiu okupas sin pri 
speciala insigno. 


TERURAĴOJ EN USONO 

Riverego Mississipi petolas terure en Usono. Multaj el niaj kolegoj 
suferas pro tio. A 1 niaj Amerikaj sammetiuloj la Redakcio de F. E., parto- 
prenante ilian malfeliĉon, sendas siajn plej korajn sentojn kaj dezirojn por 
la fino de tiuj teruraĵoj. 

IMITINDA EKZEMPLO 

Niaj Gerraanaj kolegoj elektis nian gazeton, kiel organon de sia nacia 
esperantista Asocio. Kial la aiiaj fervojaj esp. organizaĵoj naciaj ne farus 
same ? F. E. sciigas ilin, ke ĉiuj naciaj grupoj rajtas lokon rilatan al la 
nombro de la abonintoj, plie sendante reklamojn tiu loko povas esti pli- 
grandigita. Tiam, en tiu apartenaĵo, ili povas presigi, ĉu esperante, ĉu 
nacie, ĉiujn informojn, avizojn, k. t. p., interesante la vivadon de la grupoj 
kaj la enlanda propagando. Tamen ĉiu aboninto konservas la rajton presigi 
artikolon esperantan en la neprivatan parton de la gazeto. Karaj kolegoj, 
utiligu tiun rajton, sendante al ni multe da kopio. 


Fervojgardisto ekzamenata de la Kontroloro. 


Kontroloro (al V.) : Diru al mi, V., kion vi farus nokte, dum fulmo- 
tondro, pluvego kaj ventego, se unu parto de fervojdeklivo sub la reloj estus 
de la pluvego deŝirita ? 

V. : Ho, via Moŝto, tion mi scias. Mi rapide starigus la nepaseblan 
signalon inter la relojn. . 

Kontroloro (al V.) : Tiel ne estas bone, la lokomotivisto ja ĝin ne ek- 
rimarkus nokte: 

V. : Ho, via Moŝto, tion mi scias. 

Kontroloro : Do, kion vi farus ? 

V. : Ho, via Moŝto, tion mi scias. Mi rapide eklumigus la lanternon 
kaj starigus la ruĝan lumon inter la relojn kontraŭ la elveturanta vagonaro. 

Kontroloro : Tiel ne estas bone. Vi ja dum . tia ventego ne povus ek- 
lumigi kaj la lanterno estingiĝus. 

V. : Ho, via Moŝto, tion mi scias. Sed mi havas tie ĉi skatoleton da 
alumetoj ; mi reeklumigus-la lanternon. 

Kontroloro: Sed se vi nepre ne povus eklumigi ? 

V. : Ho, via Moŝto, rigardu (fumante), kiel mia pipo brulas, mi ĝin 
ankaŭ eklumigas, eĉ ĉe la ventego. 

Kontroloro : Pruntu al mi la skatoleton. 

V. ; Jen, via Moŝto. 

Kontroloro: Kaj kion vi nun farus ? 

V.: Ho, via Moŝto, tion mi scias. Mi havas tie ĉi ankoraŭ unu ska- 
toleton da alumetoj, kiun mi jam ne plu pruntus al vi. 

Kontroloro : Tre bone ; sed vi ĉiam forgesis diri, ke vi devus meti sur 
la relojn eksplodkapsulojn. 

V,: Ho, via Moŝto, tion mi scias. 

ĴOZEFO ŜlLHART 
Fervojmanipulanto, 

Nymburk, Bohemujo (Aŭstrio). 


. - - , , - , , , - - - 

Gentra Presejo Esperantista, V. Polgar, 33, rue Lacepede, Paris. 

Le gerant: A. Berlande. 




